
Kolorektális karcinómás betegek szelektálása trimodiális prehabilitációra
Bevezetés:
A kolorektális karcinóma műtéte magas posztoperatív morbiditással és mortalitással jellemezhető, nagy kockázatú beavatkozás. Ez a kockázat a komorbitiással rendelkező, esékeny betegeknél különösen magas. A trimodális prehabilitáció célja a nagykockázatú betegek felkészítése a műtétre, műtétre alkalmassá tétele.
Célunk annak a feltevésnek a vizsgálata, hogy a Modified 5-Item Frailty Index (mFI-5) alkalmas-e a prehabilitációból profitáló betegek kiválogatására.
Módszerek:
Műtétre váró kolorektális karcinómás betegeket prospektív tanulmányban „csupán” táplálási felkészítésre, valamint trimodális (táplálási, fizikális és mentális) prehabilitációra randomizáltunk. Jelen vizsgálatban retrospektíve az „5 elemes frailty score”-t rekonstruáltuk és megvizsgáltuk ennek az érzékenységét a prehabilitációból hasznot húzó betegek kiválasztására.
Eredmények:
149 colorectalis carcinomás beteget vizsgáltunk. Alacsony kockázatúnak tekintettük a mFI5 0, vagy 1 score-t adó betegeket, míg magas kockázatúnak a 2-nél magasabb score-t adókat. Bár a 7 és 30 napos össz morbiditás tekintetében a magas mFI5 betegek nagyobb kockázatot mutattak 14% vs 17%, ill. 20% vs 30%, az eltérés nem érte el a szignifikancia szintet. Ezzel szemben a műtétet igénylő, súlyos morbiditás (Clavien-Dindo 3+) esetén mind a 7 napos, mind a 30 napos intervallumban az mFI5 score-ban 1-nél magasabb értéket nem adó betegcsoport szignifikánsan jobban teljesített (1% vs 8,7%, p=0,035, ill. 1% vs 10,9%, p=0,012). Külön vizsgálva a csupán táplálási felkészítésben részesülő betegcsoportot a Frailty Index alapján a morbiditásban nem találtunk differenciálási lehetőséget, ezzel szemben a trimodális prehabilitációban részesülő betegeknél az alacsony és magas fFI5 értéktől függően a 7 és 30 napos CD3+ morbiditásban az eltérés szignifikánsnak mutatkozott.
Megbeszélés:
Az 5 elemes frailty score mint könnyen meghatározható klinikai jellemző szerepet játszhat a kolorektális carcinómás nagy számú betegcsoportból a célzott, vezetett trimodális prehabilitációt igénylő alcsoport kiválogatására, jóllehet önmagában nem alkalmas a precíz betegszelekcióra.
 



